Sacrosancte ecclesie Sancti Vincentii martyris que est constructa infra muros Matisconum, cui Giraldus preest episcopus. Ego Anna dono ad ipsam casam Dei in usus fratrum aliquid de rebus meis que sunt site in pago Matisconense, in agro Dipgiacense, in villa Tasiaco: hoc est curtilum cum supraposito et vinea simul tenente, que terminat de tribus partibus terra Sancti Clementis, de quarta parte Sancti Martini; infra istas terminationes, totum dono. Et alias res que ad ipsum curtilum aspiciunt: hoc sunt vineis, campis, pratis, silvis, pomis, pascuis, aquis aquarumque decursibus, quicquid ibi visa fui habere. Similiter dono Raimbodo, cum uxore et infantibus suis, ut faciant canonici Sancti Vincentii quicquid voluerint; si quis contradixerit auri unciam componat. S. Anane. S. Girolt. S. Geirart. S. Aldonis. S. Waldrici. Hactum est hoc regnante Karolo rege.